Exqrch/javanese-Komodo-pixelgpt huggingface dataset:
saged dipunkasoraken déning pasarta ingkang muasal saking Walanda, inggih punika Arantxa Rus ingkang yuswanipun nembé kalih dasa taun, kanthi skor 3-6, 7-5, 6-1, ing puteran kaping kalih, piyambakipun kécalan 11 saking 12 babak ingkang paling pungkasan sanajan ta piyambakipun sampun nyepeng biji kantun kalih biji pamungkas
Ing sisih sanèsipun, unggulan saneèsipun kados ta Petra Kvitová, Agnieszka Radwańska, Victoria Azarenka, Kaia Kanepi, Roberta Vinci, Andrea Petkovic, Li Na, Maria Kirilenko lan Yanina Wickmayer saged majeng dhateng babak sanèsipun, déné Sorana Cristea saged ngasoraken unggulan nomer pitu likur, inggih punika Alexandra Dulgheru kanthi skor 6-2, 7-5 lan pasarta ingkang asalipun saking Amérikah Sarékat inggih punika Vania King saged ngasoraken pasarta ingkang muasal
King saged ngasoraken pasarta ingkang muasal saking Inggris, Elena Baltacha kanthi skor 4-6, 6–1, 6–4
Caroline Garcia inggih minangka juru main tenis ingkang sanget nembé ngrembaka ing wekdal punika punapa malih nalika tandhing piyambakipun saged mandhegani tetandhingan kanthi skor 6-3, 4-1
Sanajan ta yuswanipun nembé pitulas taun, lare enèm ingkang dèrèng patos misuwur punika saged damel kaget sedaya pihak nalika tandhing ing lapangan sasampunipun Amelie Maursemo pènsiun
Garcia ing pungkasanipun nembé saged dipunkasoraken déning Maria Sharapova kanthi skor 3–6, 6–4, 6–0, ingkang kécalan 11 biji pungkasan
Dinten Kaping Enem (27 Mèi)
Pamain tènis ingkang asalipun saking Spanyol, inggih punika David Ferrer dipunanggep dados "jaran cemeng" ing Roland Garros, dèrèng saged dumugi babak semifinal
Ing yuswanipun ingkang ngancik 29 taun, piyambakipun kedah kupiya kanthi radi awrat kanggé nedahaken bilih piyambakipun saged ngancik babak tetandhingan ingkang langkung inggil malih, nanging kanthi piyambakipun saged menang 6-1, 6-1, 6-3 saking pasarta Ukraina, Sergiy Stakhovsky punika lajeng damel tiyang sanès pitados bilih piyambakipun saged nindakaken satunggaling prakawis ingkang langkung saé malih
Dinten ingkang mèh badhé sampurna kanggé juru main saking Perancis lajeng gantos dados swasana ingkang radi mendhung nalika Stanislas Wawrinka saged mbalikaken kalih babak tetandhingan ingkang wonten lan pungkasanipun saged ngasorkaen Jo-Wilfried Tsonga kanthi skor 4–6, 6–7, 7–6, 6–2, 6–3
Déné ingkang tandhing sadèrèngipun inggih punika Gaël Monfils ingkang sampun saged ngasoraken Steve Darcis kanthi skor 6–3, 6–4, 7–5 lan Richard Gasquet saged ngasoraken Thomaz Bellucci kanthi skor 6–2, 6–3, 3–6, 6–3
Wawrinka salajengipun badhé tandhing kaliyan kanca satunggal nagaranipun inggih punika Roger Federer, ingkang saged terus majeng ing babak salajengipun sasampunipun ngasoraken Janko Tipsarević kanthi skor 6–1, 6–4, 6–3.
Ing pérangan sanèsipun, Albert Montañés saged ngasoraken unggulan nomer kalih welas, inggih punika Mikhail Youzhny lan badhé tandhing malih adhep ajeng kaliyan Albert Montañés ingkang sampun ngasoraken Guillermo García-López kanthi sekawan set
Kanthi kaanan padhang ingkang sampun radi ngalami éwah-éewahan sakedhik maka sakedhik, ing Lapangan Suzanne Lenglen, Novak Djokovic lan Juan Martin del Potro saged nyajèkaken satunggaling tetandhingan tenis ingkang megah tingkat kelas atas lan saged damel sedayanipun langkung ngremenaken saéngga swasananipun saged langkung saé malih, kanthi sami paring pakurmatan ing antawisipun para juru main
Nalika wasit lapangan, Pascal Maria, ngandharaken bilih boten wonten ingkang boten mungkin kanggé misahaken kekalihipun, ing skor 6-3, 3-6, amargi wonten satunggaling prakawis ing lampu stadion, mila tetandhingan punika lajeng dipunterasaken malih ing dinten Setu nipun
Wiwit Samantha Stosur wonten ing Roland Garros, mèh sapeken kapungkur, wonten satunggaling pangraos bilih para petenis ingkang gadhah kekareman saged tandhing kaliyan piyambakipun ing puteran-puteran pungkasan tetandhingan
Ing wekdal punika, para ingkang nantang piyambakipun gadhah caranipun piyambak-piyambak, lan jawara kaping kalih taun kepengker ugi kedah kasor ing tanganipun juru main ingkang gadhah ranking nomer 51 ing dunya, inggih punika Gisela Dulko kanthi skor 6–4,1–6, 6–3
Francesca Schiavone saged lolos dhateng puteran kaping sekawan Roland Garros sasampunipun ingkang tandhing kaliyan piyambakipun, Peng Shuai mundur amargi sakit
Unggulan ingkang paling inggil inggih punika Caroline Wozniacki kanthi boten kanyana-nyana saged kasisih saking turnamèn Perancis Terbuka, ingkang dipunkasoraken kanthi skor 1-6, 3-6 ing tanganipun Daniela Hantuchova ing dinten Jemuah sonten
Pamain ingkang minangka juru main ranking satunggal ing dunya punika saged dipunkasoraken déning lawanipun ingkang asalipun saking Slowak, juru main ingkang mèh ing sadangunipun lampahing tetandhingan klèèntu anggèènipun mapanaken posisi sukunipun saged pikantuk biji 26 saking 8 set ingkang wonten
Nalika ngasoraken Wozniacki, pasarta ingkang yuswanipun 28 taun punika sampun saged nyamèkaken asilipun ingkang saé piyambak ing tetandhingan punika
Piyambakipun sapunika lajeng adhep ajeng tandhing kaliyan jawara Perancis Terbuka 2009, inggih punika Svetlana Kuznetsova, ingkang saged ngasoraken tiyang enem saking Kanadha, Rebecca Marino kanthi skor 6–0, 6–4 kanthi wekdal 49 menit ing dinten saderengipun
Marion Bartoli, ingkang peken kapungkur saged dumugi puteran final ing lapangan lempung ing Strasbourg sadèrèngipun piyambakipun kapeksa medhot tetandhingan amargi kénging cidra, sampun kupiya kanthi awrat rumiyin kanggé saged menang kanthi skor 3-6, 6-2, 6-4 saking juru main "underdog" Julia Görges, nanging piyambakipun kedah tandhing kanthi langkung rekaos rumiyin
Déné ing lapangan 7, unggulan nomer sekawan welas, Anastasia Pavlyuchenkova ugi saged wungu saking kasoran ingkang badhé dipunrengkuh nalika ngasoraken pasarta kualifikasi ingkang asalipun saking Spanyol, Nuria Llagostera Vives kanthi skor 3–6, 6–3, 6–3 lan kedah tandhing malih adhep ajeng kaliyan kanca satunggal nagaranipun, Vera Zvonareva
Unggulan kaping tiga mau saged menang kanthi skor 6-2, 6-3 saking Anastasia Rodionova
Jelena Janković, ingkang minangka unggulan nomer sedasa lan minangka semifinalis taun kapengker, saged ngasoraken Bethanie Mattek-Sands kanthi skor 6–2, 6–2
Dinten Kaping Pitu (28 Mèi)
Novak Djokovic migunakaken sedaya kaprigelanipun kanggé ngasoraken Juan Martín del Potro kanthi skor 6–3, 3–6, 6–3, 6–2 wonten ing lapangan Suzanne Lenglen
Tetandhingan mau minangka lanjutan saking dinten sadéèrèngipun ingkang dipuntundha amargi prakawis wonten ing lampu stadion, lan skor sawwetawis nalika punika taksih 1 set
Pasarta kualifikasi parèngkat 227 donya, Antonio Veić kedah ngadhepi pasarta 10 besar donya ingkang kaping pisanan wonten ing tetandhingan punika
Piyambakipun kedah ngadhepi Rafael Nadal lan Nadal menang kanthi skor 6–1, 6–3, 6–0 lan dados pengalaman ingkang langka kanggé Veić.
Dattatreya Miturut kapitadosan umat agama Hindhu, Dattatreya (Sanskerta: दत्तात्रेय; "Dattātréya") inggih punika satunggaling déwa ingkang minangka panjalman saking Trimurti (tiga déwa utama), inggih punika Brahma, Wisnu lan Siwa
Dattatreya miyos minangka putra Resi Atri lan Anasuya
Nama Dattatreya asalipun saking tembung "datta" lan "atreya"
Tembung "datta" ateges "dipunparingi", amargi Trimurti sampun maringi parwujudan minangka putra Atri lan Anasuya
Tembung "atreya" kanthi barès ateges "putra Atri"
Wonten ing tradhisi Natha, Dattatreya dipunanggep minangka awatara utawi inkarnasi saking Déwa Siwa lan minangka Adi-Guru (guru ingkang kapisanan) wonten ing tradhisi Adinath Sampradaya
Wonten ing India, Dattatreya dipunpuja déning mayuta-yuta umat Hindhu lan manéka tradhisi dipunadani kanggé muliakaken Dattatreya
Umat Hindhu pitados legénda ingkang lumayan misuwur babagan miyosipun Dattatreya
Konon wonten ing sawijining dinten, Narada muji-muji pengabdian Anasuya tumrap garwanipun ("patibratyam") ing sangajengipun garwa-garwa Déwa Brahma, Wisnu lan Siwa
Pujian Narada ingkang kumalungkung damel para dèwi punika iri
Lajeng nyeyuwun dhateng garwanipun saperlu nggoyahaken iman Anasuya
Brahma, Wisnu lan Siwa tindak sowan Anasuya kanthi nyamar
Nalika punika Atri saweg boten wonten ing griya
Wonten ing penyamaran, tiga déwa nyuwun tetedhan dhateng Anasuya
Nalika Anasuya nyaguhi, tiga déwa nambahake bilih kapéngin nampi persembahan manawi Anasuya nindakaken tanpa migunakaken ageman
Manawi piyambakipun rawuh tanpa migunakaken ageman ing sangajengipun tiyang sanès, saèngga pengabdianipun ("patibratyam") badhé dhawah
Manawi piyambakipun nampik, tiga tamuipun saged maringi kutukan
Anasuya rumaos bilih tiga tamu punika sanès minangka tiyang normal amargi panyuwunipun ingkang anéh lan piyambakipun rumaos dipunjebak supados mlebet ing kaanan ingkanng awrat
Lajeng Anasuya komunikasi kaliyan garwanipun lumantar pikiranipun lan ngendika bilih piyambakipun boten ajrih kanggé nglayani tamunipun tanpa busana amargi boten kapangaruh déning napsu
Nalika tiga tamunipun nyenyuwun tetedhan lan tanpa sengaja nambahaken tembung "ibu wonten ing panyuwunipun, Anasuya rumaos bilih piyambakipun kedah nglayani tamunipun kanthi nganggep para tamu punika minangka laré lan maringi pelayanan kados ingkang dipunsuwun
Amargi katulusan manahipun anggénipun nglayani panyuwunipun para tamu, ujug-ujug tiga déwa punika ébah dados tiga laré alit
Sanalika punika ugi buah dhadha Anasuya wiwit medalaken banyu susu
Piyambakipun nyusoni tiga déwa punika ingkang sampun dados laré alit, lajeng piyambakipun mapanaken dhateng kranjang
Nalika Atri rawuh, Anasuya nyariosaken kadadosan ingkang sampun kalampahan
Nalika tiga laré punika saweg wungu, lajeg ébah malih dados para déwa lan maringi anugrah dhateng Anasuya
Anasuya nyuwun supados tiga déwa sami njalma minangka putranipun
Pungkasan, panyuwunan Anasuya dipunkabulaken, tigang déwa njalma dados Dattatreya.
Nara lan Narayana Nara lan Narayana (Dewanagari: नर-नारायण; ,IAST: Nara-Nārāyaṇa, नर-नारायण) inggih punika sepasang déwa Hindhu
Nara lan Narayana minangka sadhèrèk kembar penjelmaan (awatara) Déwa Wisnu ing bumi, tugasipun minangka panegak dharma utawi kabecikan
Wonten ing konsèp Nara lan Narayana, jiwa manungsa Nara inggih punika pasangan ingkang kekal kaliyan Narayana Ingkang Mahasuci
Wiracarita Hindhu "Mahabharata" ngandharaken Kresna minangka Narayana déné Arjuna-pahlawan wonten ing wiracarita mau-minangka Nara
Legénda Nara lan Narayana ugi kacariyosaken ing kitab "Bhagawatapurana"
Umat Hindhu pitados bilih kekalihipun dumunung wonten ing Badrinath, ing pundi kuil paling wigatinipun jemeneng wonten ing mrika
Pasangan Nara lan Narayana limrahipun dipunpuja ing kuil-kuil aliran Swaminarayan
Pangikut sèkte mau pitados bilih pendiri aliran mau (Swaminarayanan) inggih punika inkarnasi Narayana
Nama "Nara-Narayana" saged kapérang dados kalih tembung Sanskerta, "nara" lan "Narayana"
"Nara" atsges manungsa, déné "Narayana" Ngrujuk dhateng Déwa Narayana
Kamus Monier-Williams ngandharaken bilih Nara inggih punika "Manungsa saking jaman awal utawi jiwa kekal ingkang ngambah alam semesta (asring dipunasosiasikaken kaliya Narayana, "putra manungsa awal"; kekalihipun dipunanggep minangka déwa punapa déné tiyang suci saèngga jejuluk देवौ ("Dēvau"), ऋषी ("ṛṣī"), तापसौ ("tāpasau")
Wonten ing Itihasa, kekalihipun minangka putra Dharma lan Murti utawi Ahimsa lan sinar suci saking Wisnu; Arjuna dipunkenal minangka Nara, déné Kresna minangka Narayana.-"Mahabharata", "Hariwangsa" lan "Purana""
Kresna lan Arjuna asring dipungayutaken kaliyan Nara lan Narayana wonten ing kitab "Mahabharata" lan dipunanggep minangka inkarnasi Narayana lan Nara, miturut kitab "Bhagawatapurana"
Wonten ing pagesangan sadèrèngipun, pasangan mau miyos minangka pendéta Nara lan Narayana, lan nindakaken tapa ingkang awrat ing tlatah suci ing Badrinath
Nara lan Narayana minangka awatara kaping gangsal Wisnu (sanès ing pratélan sedasa awatara)
Kekalihipun minangka putra Dharma (keturunan Brahma) lan Murti (putri Daksa) utawi Ahimsa
Kekalihipun dumunung wonten ing Badrika, kanthi nindakaken kathah tapa lan méditasi kanggé kasajahtraning donya
Kalih tiyang suci ingkang boten kapisahaken mau mendhet wujud minagka awatara kanggé kasajahtraning umat manungsa lan ngukum tiyang-tiyang nistha
Kekalihipun ngawonaken raksasa ingkang winastan Sahasrakawaca (teges: "Ingkang gadhah éwunan Rasukan Zirah")
Legénda ngandharaken bilih sawijining wekdal nalika Déwa Siwa nyobi mbketa misuwuring nama Nara lan Narayana dhateng donya
Kanggé nindakaken, piyambakipun nguncalaken gaman pamnungkasipun ingkang nama "Pasupatastra" dhateng kekalihipun
Kekiyatan méditasi kekalihipun dahsyat sanget saèngga gaman mau ical kekiyatanipun ing sangajengipun Nara lan Narayana
Déwa Siwa ngandharaken bilih kadadosan punika amargi kekalihipun minangka jnana kapisanan ingkang kanthi konstan wonten ing saben tahap Nirvikalpa Samadhi.
Narayana Narayana utawi Narayan inggih punika minangka nama wonten ing basa Sanskerta ingkang katujokaken kanggé nyebut Wisnu, lan wonten ing kathah basa laladan kontemporer nama India umum
Narayana ugi dipunidéntifikasi minangka Purusha
Wonten ing sapérangan sastra Purana wonten pamanggih ingkang béda ingkang kagayut kaliyan Narayana
Wonten ing "Kurma Purana" piyambakipun dipunidentifikasikaken kaliyan Brahman lan Krishna-Wisnu, ananginng wonten ing "Brahma Purana" Vaivarta Narayana dipunanggep béda saking Krishnalan ugi dipunanggep minangka péranganing Krishna
Narayan inggih punika salah satunggal saking kathah nama Gusti, kados ingkang kamot wonten ing salabeting Weda
Krishna inggih punika inkarnasi saking Brahman kados ingkang dipunsebut wonten ing kitab Mahabharata, ugi gadhah kathah nama
Maharsi Bhisma, simbah kakung saking Pandawa lan Kurawa, saking nginggil papan pasédanipun wonten ing padang Kurusetra, mbangsuli pitakénanipun Yudhistira babagan Gusti, nyebutaken 1000 nama Gusti minangka Sahastranam Wisnu
Ing mriki, Sri Kresna jumeneng minangka Gusti wonten ing wujud manungsa ing sangajenging Bhisma
Nama kaping 244 wonten ing Sahastranam Wisnu inggih punika Narayana, Hrsikesa, Kesawa, Madhawa, Achuta ing pundi nama-nama mau sampun dipun-ginakaken Arjuna kanggé nyebut Sri Kresna wonten ing Bhagawad Gita
Intinipun inggih punika boten wonten bédanipun antawising Kresna kaliyan Narayana
Saben nama minanka sipat-sipat Gustikados ingkang sami kita kenal
Wonten ing Mahabharata Krishna asring dipunsebut minangka Narayana lan Arjuna minangka Nara
Èpik punika ngidéntifikasi kekalihipun wonten ing wujud jamak 'Krishna', utawi minangka péranganing inkarnasi Wisnu sadèrèngipun, ngéngeti bilih idéntitas mistis kekalihipun minangka Nara-Narayana
Menawi wonten pewayangan, Narayana (Raden Narayana) punika asmanipun narendra Dwarawati Prabu Sri Bathara Kresna nalikanipun taksih nem lan dereng jumeneng nata
Wonten ing basa Sanskerta, 'Naara' minangka nama sanès saking toya
Wonten ing basa Sanskerta, nama ingkang sanès kanggé tirta inggih punika 'Naara'
Mahadéwa Wisnu ingkang papan istirahatipun ('Ayana') inggih punika 'Naara' amargi punika dipunsebut Naarayana
"Naara" ugi ateges éntitas gesang (Jiwa)
Amargi punika, makna sanès saking Naarayana inggih punika 'papan ngaso kanggé sadaya éntitas gesang'
Hubungan caket Narayana kaliyan tirta ngandharaken penggambaran Narayana wonten ing seni Hindhu saweg jumeneng utawi lenggah wonten ing samodra
Pengejawantahan ingkang wigati saking Narayana inggih punika "Maha Dados ingkang minangka dhasar saking sadaya tiyang".
Musée Rodin Musée Rodin inggih punika salah satunggaling musèum ingkang wonten ing Paris, Prancis ingkang dipunbikak ing taun 1919, ingkang dipundamel kanggé salah satunggaling wujud pakurmatan dhateng pengrajin patung saking Prancis kanthi nama Auguste Rodin
Musèum punika inggih gadhah kalih sisih, inggih punika wonten ing Hôtel Biron lan taman sakiteripun ing punjering kitha Paris, lan ugi wonten ing sak njawinipun kitha Paris inggih punika wonten ing satunggaling griya ingkang tuwa kagunganipun Rodin, "Villa des Brillants" wonten ing Meudon ("Hauts-de-Seine")
Asiling koleksi ingkang wonten ing musèum punika inggih wonten patung cacahipun kirang langkung 6.600, gambar lukisan cacahipun kirang langkung 8.000 gambar, gambar fotografi ingkang sampun tuwa cacahipun udakawis 8.000 iji lan ugi wonten kirang langkung 7.000 objets d'art, lan saben taunipun para wisatawan ingkang sami dolan wonten ing musiyum punika inggih saged ngantos 700.000 wisatawan
Nalika taksih dumunung wonten ing "Villa des Brillants", Rodin ngginakaken Hôtel Biron minangka papan kanggé piyambakipun makarya sakin taun 1908 lan salajengipun nyumbangaken sadaya koleksi patungipun (sesarengan kaliyan lukisan karyanipun Vincent van Gogh lan Pierre-Auguste Renoir ingkang dipunpikantuk piyambakipun) dhateng nagara Prancis kanthi sarat bilih pamarèntah kedah ngéwah-éwahi bangunanipun dados satunggaling musiyum ingkang dipundhirikaken kanggé ngurmati asiling karyanipun
Museum Rodin inggih ngewrat sapérangan ageng saking asiling karyanipun Rodin ingkang saé, kalebet karya "The Thinker", "The Kiss" lan "The Gates of Hell"
Kathah patungipun ingkang dipunketingalaken wonten ing taman musèum ingkang wiyar
Museum Rodin inggih punika kalebet salah satunggaling musiyum ingkang paling saged dipunambah lan dipunsrawungi saking Paris
Kitha punik mapan caket kaliyan halte Metro, Varenne, wonten ing lingkungan punjering kitha lan kanthi beya mlebet ingkang sampun limrah
Taman-taman ing sakiteripun yasan musiyum ugi ngewrat kathah patung-patung ingkang sampun misuwur saged ketata kanthi alami langsung
Déné, ing sak wingkingipun yasan musiyum inggih wonten satunggaling dano alit lan restoran kasual
Kajawi punika, halte Metro, Varenne, ugi gadhah sapérangan patung Rodin wonten ing pérangan "platform"ipun
Yasan punika dipunlayani wonten ing metro (jalur 13): Varenne utawi Invalides, RER (jalur C): "Invalides" lan bus: 69, 82, 87, 92
Museum Rodin ugi gadhah satunggaling ruangan ingkang dipundamel kanggé satunggaling pakurmatan dhateng padamelanipun Camille Claude
Sapérangan lukisan déning Monet, Renoir la Van Gogh ingkang minangka koleksi pribadi saking Rodin inggih ugi dipunketingalaken wonten ing musiyum punika
Koleksi karyanipun Rodin ingkang kapacak wonten ing Museum Rodin punika inggih ugi sanget manéka warna, ingkang minangka wujud kupiyanipun Rodin supados saged dados seniman kanthi ngempalaken sadaya karya-karyanipun
Ing wekdal boten dangu kepengker, paméran kagunan kontemporer ugi dipunadani, kados ingkang sampun naté dipunadani ing taun 1949 nalika wonten pagelaran patung Salon de lajeune wonten ing Musèum Rodin
Sapérangan artis kados ta Anthony Caro, Eugène Dodeigne, Étienne Bossut ugi rawuh wonten ing paméran kagunan kontemporer punika ing musiyum
Lajeng artis Bill Viola, Adel Abdessemed lan Mircea Cantor ugi sampun dipunparingi ulem kanggé dipunpendhet gambaripun wonten ing wujud vidèo layar wonten ing taman kanggé « Nuit des musées »
Ing taun 2010, karya kagunan déning seniman Bèlgi, Wim Delvoye ugi dipunpamèraken saha program vedèo pagelaranipun inggih macak sapérangan artis kados ta Vito Acconci, Sanja Iveković, Marina Abramovic lan Mona Hatoum
Satunggaling paméran Henry Moore ugi dipunadani kanggé wujud pakurmatan dhateng studio lan patung-patung alit wonten ing musèum ingkang lumampah saking tanggal 15 Oktober 2010 dumugi 27 Pebruari 2011
Musèum punika gadhah koleksi ingkang kathah sanget amargi Rodin inggih minangka salah satunggaling seniman kolektor ingkang gadhah koleksi mliginipun saking rupa patung ugi gambar, lukisan, saha poto-poto ingkang sampun lawas ingkang saged dipunketingalaken kanthi permanen kanthi alesan kanggé konservsi
Patung Rodin inggih minangka satunggaling wujud karyaning seniman ingkang milih kanggé medhot sesambungan ing wujud praktek ing masanipun
Déné asiling karyanipun ing antawisipun inggih punika "L’Homme" kanthi wujud grana ingkang tugel lan medalaken satunggaling "offset" ing wekdal sapunika, déné asiling patung punika inggih dipunbantah manawi saking artefak Jaman Perunggu tradhisional ingkang dipun-ginakaken kanggé nahan èksprèsi saking badanipun
Kekirangan saking bab lantip punapa botenipun akalipun tiyang dipungambaraken saking karyanipun ingkang irah-irahanipun "Le Penseur" utawi "Adam et Ève", ingkang gadhah ancas kanggé njamin sadaya karyanipun Rodin supdos saged tetep abadi
Patung punika inggih dipunpratandhani déning satunggaling karakter ingkang sanget monumental saking asiling ciptanipun
Balzac, "Les Bourgeois de Calais ou Le Penseur " saged katingal saking kekiyatanipun sinten kémawon ingkang mirsani.
Déné tuladhanipun ingkang paling cetha inggih punika "la Porte de l’Enfer" ingkang karya punika boten naté rampung déning sinten kémawon lan sampun kaluwihan sapérangan beban unsur ingkang wonten ing sakiteripun topik ingkang paling wigati saking karyanipun Rodin inggih punika, "Ugolin, Le Baiser, Le Penseur, Les Trois Ombres"
Asling prodhuksi saking karyanipun Rodin inggih saged dumugi angka 8000 asiling karyanipun ingkang nèmplèk wonten ing sapérangan wekdal kanggé mirsani gambar (inggih punika pemandhangan saking Bèlgi lan Italia, saha arsitekturipun)
Déné asiling pamanggih saha imajinasinipun inggih pikantuk saking pelukis Dante lan Baudelaire, ingkang kathah ngasilaken garapan ingkang katingal radi wudoh lan ugi radi panas utawi ing wujud potrètipun
Asiling "fotografi" saking Rodin
Wonten kirang langkung 8000 asiling poto-poto lawas ingkang wonten ing musèum, nanging radi arang dipunpamèraken kanthi alesan konservasi
Sedaya asiling ceprètan ingkang wujud poto punika inggih minangka asiling kekareman ingkang ageng ingkang dipuntedahaken déning Rodin wonten ing wujud poto ingkang sanget wigati ing wekdal punika
Rodin minangka ingkang damel patung inggih ugi makarya sesarengan kaliyan para juru foto kadosra Eugène Druet, Jacques-Ernest Bulloz, Adolphe Braun, lan sapérangan inggih ugi makarya sesarengan kaliyan Edward Steichen, Stephen Haweis, Henry Coles lan ugi Jean-François Limet, ingkang sampun gadhah satunggaling wujud "pictorial" ing wekdal sapunika
Asiling karya punika inggih sampun nglangkungi reprodhuksi fotografi ingkang prasaja saking Rodin kanggé damel gambar wujud karya seninipun para seniman sadaya
Ing wekdal kalih dasa taun kepengker saking gesangipun, Rodin sampun gadhah koleksi pribadi ingkang manéka warna wujudipun, ingkang dipunkempalaken saking samubarang prakawis saking jaman rumiyin, kados ta koin kuna ingkang dipunpikantukaken saking Mesir, Yunani, Roma, lan ugi Timur Tengah ingkang kanthi sakedhik-sakedhik nyerang panggénan-panggénan kanggé gesangipun lan kanggé makarya piyambakipun
Rodin ugi asring ngoleksi lukisan-lukisan ingkang dipunpikantuk saking karyanipun guru agengipun, kalebet Le Père Tanguy, Vincent van Gogh (sasampunipun wekdal pejahipun ingkang kaping kalih), lan ugi karya kanthi irah-irahan "Femme nue", karyanipun Auguste Renoir
Piyambakipun inggih asring nglukir karya-karyanipun piyambak kaliyan seniman sanèsipun kados ta Jean-Paul Laurens, Alexandre Falguière, Jules Dalou, Eugène Carrière, Alphonse Legros, Claude Monet, Charles Cottet, Fritz Thaulow, Ignacio Zuloaga, Edvard Munch, John Singer Sargent, utawi Jacques-Émile Blanche
Déné karya-karya punika inggih saged dipuntingali wonten ing musèum
Camille Claudel sampun lenggah wonten ing satunggaling papan ingkang wigati wonten ing salebeting pagesanganipun Rodin, ingkang minangka titik "sèntimental" artistik karyanipun Rodin
Rodin pikantuk kathah èlmu kawruh sadèrèngipun dados modhèl wonten ing kathah asiling karyan-karyanipun, kados ta "Fugit amor, La Danaïde"
Piyambakipun ugi kathah nggandhèng para tiyang èstri ingkang taksih enèm nalika piyambakipun dados "kolborator master sajati" ingkang sadayanipun dipun-ginakaken kanggé nggayuh sapérangan asiling karyanipun ingkang lajeng saged misuwur, kados ta karyanipun "la Porte de l’Enfer"
Awit saking punika, saged dipuntampi kanthi pamanggih ingkang bening bilih kamaripun Camille Claudel lajeng dipundamel Hotèl Biron wonten ing taun 1952
Piyambakipun ugi pikantuk sapérangan sumbangan saking Paul Claudel, sedhèrèkipun Rodin, mliginipun ing abad tengahah, Clotho, lan Vertumnus lan Pomona
Hôtel Biron ing Paris
Mapan wonten ing sudhut "rue de Varenne" lan ugi wonten ing "Boulevard des Invalides" wonten ing "arondismen" kaping pitu, Paris, Hôtel Biron dipungadhahi déning ingkang gadhah dalem wiwit sepisanan rampung dipunyasa ing taun 1730 dhateng Abraham Peyrenc Moras, panguaosipun Saint-Étienne.